CELEX: 32004R1896
Language: sl
Date: 2004-10-29 00:00:00
Title: Uredba Komisije (ES) št. 1896/2004 z dne 29. oktobra 2004 o spremembi Uredbe (ES) št. 1499/2004 o nekaterih izjemnih ukrepih za stabilizacijo trga v sektorju za jajca v Belgiji

30.10.2004   
            
            
               SL
            
            
               Uradni list Evropske unije
            
            
               L 328/64
            
         
      UREDBA KOMISIJE (ES) št. 1896/2004
   z dne 29. oktobra 2004
   o spremembi Uredbe (ES) št. 1499/2004 o nekaterih izjemnih ukrepih za stabilizacijo trga v sektorju za jajca v Belgiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trgov za jajca (1) in zlasti člena 14 Uredbe,
   ob upoštevanju naslednjega:
   
               (1)
            
            
               Zaradi izbruha ptičje gripe v Belgiji so belgijski organi v zvezi z valilnimi jajci sprejeli ukrepe za stabilizacijo trga. Ti ukrepi so bili z Uredbo Komisije (ES) št. 1499/2004 (2) obravnavani kot izjemni ukrepi za stabilizacijo trga v smislu člena 14 Uredbe (EGS) št. 2771/75.
            
         
               (2)
            
            
               Člen 1(1) Uredbe (ES) št. 1499/2004 določa obdobje, v katerem je treba valilna jajca, ki izpolnjujejo pogoje, predelati. Podrobnejša preučitev razmer v aprilu in maju 2003 kaže, da iz veterinarskih in zdravstvenih razlogov ni bilo mogoče upoštevati navedenega obdobja. Zato ga je treba podaljšati.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –
            
         SPREJELA NASLEDNJO UREDBO:
   Člen 1
   V členu 1(1) Uredbe (ES) št. 1499/2004 se datum „5. maj 2003“ nadomesti z datumom „13. junij 2003“.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 282, 1.11.1975, str. 49. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 275, 25.8.2004, str. 10.